CELEX: 52014XG0614(07)
Language: sl
Date: 2014-05-20
Title: Sklepi Sveta z dne 20. maja 2014 o zagotavljanju kakovosti pri podpiranju izobraževanja in usposabljanja

14.6.2014   
            
            
               SL
            
            
               Uradni list Evropske unije
            
            
               C 183/30
            
         Sklepi Sveta z dne 20. maja 2014 o zagotavljanju kakovosti pri podpiranju izobraževanja in usposabljanja
   2014/C 183/07
   SVET EVROPSKE UNIJE –
   OB OPOZARJANJU NA POLITIČNO OZADJE TEH SKLEPOV IZ PRILOGE –
   POZDRAVLJA:
   napredek, dosežen – čeprav v različnem obsegu zaradi različnih izhodišč – pri razvoju kulture nenehnega izboljševanja kakovosti v sistemih izobraževanja in usposabljanja v Evropi, kot je poudarjeno tudi v več nedavnih poročilih Komisije (1);
   MENI, DA:
   
               1.
            
            
               sistemi izobraževanja in usposabljanja EU bistveno prispevajo k prizadevanjem za boljša delovna mesta ter večjo rast in konkurenčnost, vendar so pred pomembnimi izzivi, na katere je mogoče odgovoriti tudi z nenehnim izboljševanjem kakovosti. Med te izzive med drugim spadajo večja dostopnost, zmanjšanje osipa in višji delež tistih, ki nadaljujejo študij, podpora inovativnemu učenju in zagotavljanje, da bodo učenci ne glede na svoje socialno in ekonomsko okolje pridobili znanje, spretnosti in kompetence, ki jih potrebujejo za vključevanje v družbo, aktivno državljanstvo, vseživljenjsko učenje in zaposljivost;
            
         
               2.
            
            
               so lahko mehanizmi za zagotavljanje kakovosti v bistveno pomoč ustanovam za izobraževanje in usposabljanje ter oblikovalcem politik pri obvladovanju omenjenih izzivov, saj zagotavljajo, da kakovost sistemov izobraževanja in usposabljanja ter kakovost posameznih ustanov za izobraževanje in usposabljanje ustreza namenu. Z zagotavljanjem kakovosti kot enim od vrste ukrepov vlad in ustanov se povečuje preglednost ter utrjuje zaupanje v pomembnost in kakovost znanja, spretnosti, kompetenc in kvalifikacij, ki po drugi strani temelji na zaupanju v kakovost ustanov ter ponudnikov izobraževanja in usposabljanja;
            
         
               3.
            
            
               so evropski instrumenti za zagotavljanje kakovosti v povezavi z evropskim ogrodjem kvalifikacij, okvirom kvalifikacij za evropski visokošolski prostor in z njima povezanimi nacionalnimi okviri kvalifikacij prispevali k razvoju kulture kakovosti v ustanovah za izobraževanje in usposabljanje, kar je po drugi strani olajšalo čezmejno in medsistemsko mobilnost na področju učenja in dela;
            
         
               4.
            
            
               so lahko prožne ureditve zagotavljanja kakovosti ob upoštevanju izkušenj, pridobljenih v visokem šolstvu ter poklicnem izobraževanju in usposabljanju, v podporo izboljševanju kakovosti formalnega in neformalnega učenja v vseh sektorjih izobraževanja in usposabljanja, zajamejo pa lahko tudi vse pogostejše pojave, kot so prosto dostopni učni viri in čezmejno izobraževanje, vključno s franšizingom (2);
            
         SE STRINJA, DA:
   
               1.
            
            
               je še dovolj manevrskega prostora za izboljšanje učinkovitosti pristopov k zagotavljanju kakovosti v vseh sektorjih izobraževanja in usposabljanja, ki se od pristopa po vnaprej določenem seznamu ukrepov spreminjajo v smeri razvoja pristne in ponotranjene kulture izboljševanja kakovosti poučevanja in učenja, ki lahko pripomore k dvigu standardov in izboljšanju učnih rezultatov;
            
         
               2.
            
            
               bi bilo treba z zagotavljanjem kakovosti v okviru nenehnega izboljševanja kakovosti podpirati reforme sistemov izobraževanja in usposabljanja v skladu z evropskimi in nacionalnimi programi reform;
            
         
               3.
            
            
               postaja zagotavljanje kakovosti – zlasti notranje – na področju visokošolskega izobraževanja čedalje učinkovitejše pri podpori visokošolskim ustanovam v njihovih prizadevanjih za uresničevanje ciljev. Med državami članicami se zasnova zunanjega zagotavljanja kakovosti razlikuje glede na nacionalne potrebe in okoliščine, pri čemer potrjevanje programov in ocenjevanje na ravni ustanov med drugim prispevata k poglabljanju zaupanja in izboljševanju standardov. Pri zunanjem zagotavljanju kakovosti je vse močnejši trend ocenjevanja na ravni ustanov, kar visokošolskim ustanovam omogoča, da svoje storitve prilagodijo na način, ki ustreza njihovim potrebam ter potrebam študentov, trga dela in družbe;
            
         
               4.
            
            
               je čezmejno sodelovanje pri zagotavljanju kakovosti na omenjenem področju bistveno za vzpostavitev zaupanja in dvig standardov kakovosti, podpiranje učne mobilnosti, izboljšanje razmer za skupne programe ter prispevek k nemotenemu delovanju čezmejnega in franšiznega visokošolskega izobraževanja. Odpiranje možnosti agencijam za zagotavljanje kakovosti, da prek evropskega registra za zagotavljanje kakovosti v visokem šolstvu (EQAR) ponudijo čezmejno zagotavljanje kakovosti in pri tem izpolnjujejo nacionalne zahteve, bi moralo pripomoči k spodbujanju evropske razsežnosti zagotavljanja kakovosti ter omogočanju čezmejnega ocenjevanja in enostavnejših postopkov za skupne programe;
            
         
               5.
            
            
               so orodja za usmerjanje in gradiva za usposabljanje, oblikovana v okviru mreže EQAVET (3), na področju poklicnega izobraževanja in usposabljanja pripomogla k napredku v smeri kulture kakovosti v državah članicah, obenem pa je večina držav članic nacionalni pristop zagotavljanja kakovosti v skladu z EQAVET bodisi že izvedla bodisi ga razvija. Večja prizadevanja bi bila potrebna zlasti za zagotovitev, da bi ureditve zagotavljanja kakovosti bolj upoštevale učne rezultate ter vključevale neformalno učenje in učenje na delovnem mestu bodisi v formalnih bodisi v neformalnih okvirih, odvisno od nacionalnega konteksta;
            
         
               6.
            
            
               bi lahko bile izkušnje, pridobljene z EQAVET, osnova za oblikovanje celovitega pristopa k zagotavljanju kakovosti na področju izobraževanja odraslih;
            
         
               7.
            
            
               bi večja preglednost pri zagotavljanju kakovosti v različnih sektorjih in pri ureditvah potrjevanja neformalnega in priložnostnega učenja, vključno z vsemi oblikami spletnega učenja, prav tako pomagala vzpostavljati zaupanje ter omogočila medsektorsko in meddržavno prepustnost;
            
         POZIVA DRŽAVE ČLANICE, NAJ V SKLADU Z NACIONALNO PRAKSO IN OB USTREZNEM UPOŠTEVANJU SUBSIDIARNOSTI V SODELOVANJU Z USTREZNIMI DELEŽNIKI:
   
               1.
            
            
               razvijajo in spodbujajo kulturo kakovosti na vseh ravneh izobraževanja in usposabljanja, da bi izboljšali kakovost znanja, spretnosti in kompetenc, ki jih razvijejo učenci, pa tudi kakovost učnega procesa, ter ustrezno izkoristili evropske instrumente za zagotavljanje kakovosti;
            
         
               2.
            
            
               okrepijo zmogljivost ureditev zagotavljanja kakovosti, da bi bile kos današnjemu in prihodnjemu razvoju v izobraževanju in usposabljanju, npr. vsem oblikam spletnega učenja, ter zagotovile ustrezno prožnost tozadevnih možnosti organov za zagotavljanje kakovosti;
            
         
               3.
            
            
               zagotovijo večjo preglednost, kar zadeva rezultate ocen kakovosti;
            
         
               4.
            
            
               izkoristijo možnosti financiranja v okviru programa Erasmus+ za razvoj inovativnih nadnacionalnih projektov, s katerimi se bo okrepila zmogljivost zagotavljanja kakovosti v podporo trajnostni reformi v izobraževanju in usposabljanju v vsej EU, ter po potrebi izkoristijo evropske strukturne in investicijske sklade za spodbujanje razvoja sistemov izobraževanja in usposabljanja, ki bodo zagotavljali kakovost;
            
         
               5.
            
            
               prek zagotavljanja kakovosti spodbujajo razširjanje kakovostnega poučevanja v izobraževanju in usposabljanju;
            
         
               6.
            
            
               v okviru bolonjskega procesa podpirajo potekajoči pregled standardov in smernic za zagotavljanje kakovosti v evropskem visokošolskem prostoru, da bi izboljšali njihovo jasnost, uporabljivost in uporabnost, vključno z njihovim področjem uporabe, pri tem pa dajo poudarek na dvig standardov kakovosti;
            
         
               7.
            
            
               po potrebi spodbujajo čezmejno sodelovanje med organi za zagotavljanje kakovosti v vseh sektorjih ter za vse oblike izobraževanja in usposabljanja;
            
         
               8.
            
            
               zagotavljajo kakovost izobraževanja, ki ga ponujajo visokošolske ustanove, ki imajo univerzitetne kampuse in franšizne tečaje na tujem, ob podpori nacionalnih agencij za zagotavljanje kakovosti, prek tesnejšega sodelovanja med agencijami za zagotavljanje kakovosti v matičnih državah in državah gostiteljicah ali tako, da agencijam, registriranim pri EQAR, dovolijo ocenjevanje ustanov, ki ponujajo čezmejno in franšizno izobraževanje, da bi tako skušale rešiti težave na področju kakovosti ter spodbudile čezmejno sodelovanje in vzajemno učenje;
            
         
               9.
            
            
               še naprej izvajajo okvir EQAVET, da bi lahko razvile kulturo zagotavljanja kakovosti v državah članicah in med njimi, tudi na ravni ustanov, ki izvajajo poklicno izobraževanje in usposabljanje, zlasti s prizadevanji za uvedbo skupnega okvira za zagotavljanje kakovosti za ustanove poklicnega izobraževanja in usposabljanja – v skladu s sporočilom iz Brugesa – na nacionalni ravni do konca leta 2015, pri čemer bi zajele poklicno izobraževanje in usposabljanje bodisi v šoli bodisi na delovnem mestu, odvisno od nacionalnega konteksta;
            
         
               10.
            
            
               zagotovijo, da se sistemi, ukrepi in instrumenti za zagotavljanje kakovosti redno ocenjujejo, s čimer bi pospešili njihov nenehni razvoj in učinkovitost;
            
         POZIVA DRŽAVE ČLANICE IN KOMISIJO, NAJ OB UPOŠTEVANJU POSEBNIH ZNAČILNOSTI TER ZAHTEV RAZLIČNIH SEKTORJEV IN NACIONALNIH OKOLIŠČIN:
   
               1.
            
            
               še naprej spodbujajo preglednost in dopolnjevanje sektorskih pristopov k zagotavljanju kakovosti z nadgradnjo evropskih načel za zagotavljanje kakovosti z vidika vseživljenjskega učenja, da bi tako omogočili kakovostne rezultate učencev ter povečali prepustnost med sektorji izobraževanja in usposabljanja. Nadaljnji razvoj bi lahko vključeval:
               
                           (a)
                        
                        
                           krepitev uporabe pristopa, ki temelji na učnih rezultatih, pri opredeljevanju, ponujanju in vrednotenju znanja, spretnosti, kompetenc in kvalifikacij ter nadgradnjo evropskega ogrodja kvalifikacij za vseživljenjsko učenje in evropskih instrumentov na podlagi kreditnih točk, kakršna sta ECTS (4) in ECVET (5);
                        
                     
                           (b)
                        
                        
                           spodbujanje preglednih ureditev zagotavljanja kakovosti, ki temeljijo na obstoječih okvirih zagotavljanja kakovosti ter podpirajo zanesljive, veljavne in verodostojne metodologije in orodja ocenjevanja za potrjevanje neformalnega in priložnostnega učenja;
                        
                     
                           (c)
                        
                        
                           krepitev povezav in sodelovanja med deležniki s področja izobraževanja in usposabljanja ter deležniki s področja zaposlovanja, med drugim zaradi razvoja ustreznega spremljanja in predvidevanja potreb po znanju in spretnostih;
                        
                     
                           (d)
                        
                        
                           morebitno vključevanje ustreznih deležnikov, tudi osebja, učencev in delodajalcev, prek zagotavljanja kakovosti v sprejemanje strateških odločitev, pripravljanje kvalifikacij ter razvoj, izvajanje in spremljanje programov zaradi zagotovitve nenehnega izboljševanja kakovosti v ustanovah za izobraževanje in usposabljanje;
                        
                     
         
               2.
            
            
               izkoristijo možnosti, ki jih nudi zagotavljanje kakovosti, za boljše izvajanje nacionalnih okvirov kvalifikacij, povezanih z evropskim ogrodjem kvalifikacij;
            
         
               3.
            
            
               izkoristijo – izhajajoč iz sedanjega dela v okviru bolonjskega procesa v visokošolskem izobraževanju – možnosti, ki jih nudi zagotavljanje kakovosti, za krepitev vzajemnega zaupanja in preglednosti kot podlage za približanje bolj nemotenemu priznavanju vseh pomembnih kvalifikacij;
            
         
               4.
            
            
               si ob upoštevanju izkušenj, pridobljenih v visokošolskem izobraževanju, prizadevajo za povečanje nadnacionalne preglednosti ureditev zagotavljanja kakovosti v drugih sektorjih ter na drugih ravneh izobraževanja in usposabljanja;
            
         
               5.
            
            
               preučijo ureditve zagotavljanja kakovosti, da bi lahko učinkoviteje obravnavali kakovost neformalnega učenja in učenja na delovnem mestu, odvisno od nacionalnega konteksta, po potrebi med drugim na podlagi okvira EQAVET;
            
         
               6.
            
            
               dodatno preučijo pomembna vprašanja glede zagotavljanja kakovosti, povezana z vsemi oblikami spletnega učenja, kot sta ocenjevanje in potrjevanje novih načinov izobraževanja in usposabljanja;
            
         
               7.
            
            
               si – zlasti ob upoštevanju nedavnega poročila Komisije o oceni evropskega ogrodja kvalifikacij ter njenih poročil o napredku pri zagotavljanju kakovosti v poklicnem izobraževanju in usposabljanju ter visokošolskem izobraževanju (6) – prizadevajo za tesnejše usklajevanje in izboljšanje EQAVET ter evropskih orodij za zagotavljanje kakovosti v visokošolskem izobraževanju, zlasti z vključevanjem pristopa, temelječega na učnih rezultatih, in ob podpori instrumentov preglednosti, kakršni so evropsko ogrodje kvalifikacij, Europass in evropski sistemi kreditnih točk;
            
         
               8.
            
            
               v okviru odprte metode koordinacije preučijo možnosti držav članic za krepitev svojih določb in pobud o zagotavljanju kakovosti na področju predšolskega izobraževanja, šolskega izobraževanja in izobraževanja odraslih, pri tem pa upoštevajo izkušnje, pridobljene v drugih sektorjih;
            
         
               9.
            
            
               prek sodelovanja z mednarodnimi organizacijami, političnega dialoga s ključnimi mednarodnimi partnerji ter partnerstev z ustanovami z vsega sveta še naprej spodbujajo sodelovanje pri zagotavljanju kakovosti v vseh sektorjih na mednarodni ravni;
            
         POZIVA KOMISIJO, NAJ:
   
               1.
            
            
               še naprej izboljšuje povezave in sinergije med orodji preglednosti EU, ki so v pomoč pri zagotavljanju kakovosti, priznavanju in mobilnosti, ter si prizadeva za več dopolnjevanja in zbliževanja takšnih orodij, tudi z oceno posvetov o evropskem prostoru spretnosti in kvalifikacij;
            
         
               2.
            
            
               še naprej krepi vzajemno učenje prek evropskega sodelovanja na področju zagotavljanja kakovosti v vseh sektorjih, tudi s pomočjo finančnih sredstev iz programa Erasmus+;
            
         
               3.
            
            
               preuči načine pomoči državam članicam pri razvoju njihovih ureditev zagotavljanja kakovosti, da bi tako vključili različne načine učenja in poučevanja ali da bi lahko takšne ureditve uporabili tudi za različne sektorje ter ravni izobraževanja in usposabljanja.
            
         
      (1)  Glej Prilogo („Druge podlage“).
   
      (2)  Čezmejno izobraževanje vključuje zagotavljanje storitev visokošolskega izobraževanja v tujini prek podružničnih kampusov ali v okviru franšiznih ali potrditvenih sporazumov, sklenjenih med matično ustanovo in ustanovo gostiteljico.
   
      (3)  Evropski referenčni okvir za zagotavljanje kakovosti poklicnega izobraževanja in usposabljanja.
   
      (4)  Evropski sistem zbiranja in prenašanja kreditnih točk v visokošolskem izobraževanju.
   
      (5)  Evropski sistem kreditnih točk v poklicnem izobraževanju in usposabljanju.
   
      (6)  Glej Prilogo.
   
      PRILOGA
      
         Politično ozadje
      
      
                  1.
               
               
                  Priporočilo Evropskega parlamenta in Sveta z dne 12. februarja 2001 o evropskem sodelovanju pri evalvaciji kakovosti v šolskem izobraževanju (1)
                  
               
            
                  2.
               
               
                  Standardi in smernice za zagotavljanje kakovosti v evropskem visokošolskem prostoru, sprejeti leta 2005, in zaveza k njihovemu pregledu, ki so jo sprejeli ministri, udeleženci ministrske konference o bolonjskem procesu 26. in 27. aprila 2012 v Bukarešti
               
            
                  3.
               
               
                  Priporočilo Evropskega parlamenta in Sveta z dne 15. februarja 2006 o nadaljnjem evropskem sodelovanju pri zagotavljanju kakovosti v visokem šolstvu (2)
                  
               
            
                  4.
               
               
                  Priporočilo Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje, zlasti skupna načela za zagotavljanje kakovosti visokošolskega izobraževanja ter poklicnega izobraževanja iz Priloge III (3)
                  
               
            
                  5.
               
               
                  Sklepi Sveta z dne 12. maja 2009 o strateškem okviru za evropsko sodelovanje v izobraževanju in usposabljanju za obdobje do leta 2020 (ET 2020) (4)
                  
               
            
                  6.
               
               
                  Priporočilo Evropskega parlamenta in Sveta z dne 18. junija 2009 o vzpostavitvi evropskega referenčnega okvira za zagotavljanje kakovosti poklicnega izobraževanja in usposabljanja (5)
                  
               
            
                  7.
               
               
                  Sklepi Sveta in predstavnikov vlad držav članic, ki so se sestali v okviru Sveta, z dne 19. novembra 2010 o prednostnih nalogah za okrepljeno evropsko sodelovanje na področju poklicnega izobraževanja in usposabljanja za obdobje 2011–2020 (6)
                  
               
            
                  8.
               
               
                  Sklepi Sveta z dne 28. novembra 2011 o posodobitvi visokega šolstva (7)
                  
               
            
                  9.
               
               
                  Resolucija Sveta z dne 28. novembra 2011 o prenovljenem evropskem programu za izobraževanje odraslih (8)
                  
               
            
                  10.
               
               
                  Priporočilo Sveta z dne 20. decembra 2012 o potrjevanju neformalnega in priložnostnega učenja (9)
                  
               
            
                  11.
               
               
                  Sklepi Sveta z dne 15. februarja 2013 o naložbah v izobraževanje in usposabljanje – odziv na sklepe Sveta o ponovnem razmisleku o izobraževanju: naložbe v spretnosti za boljše socialno-ekonomske rezultate in letnem pregledu rasti za leto 2013 (10)
                  
               
            
                  12.
               
               
                  Sklepi Sveta z dne 25. novembra 2013 o svetovni razsežnosti evropskega visokega šolstva (11)
                  
               
            
                  13.
               
               
                  Uredba (EU) št. 1288/2013 Evropskega parlamenta in Sveta z dne 11. decembra 2013 o uvedbi programa Erasmus+: program Unije za izobraževanje, usposabljanje, mladino in šport (12)
                  
               
            
                  14.
               
               
                  Sklepi Sveta z dne 24. februarja 2014 o učinkovitem in inovativnem izobraževanju in usposabljanju zaradi vlaganja v spretnosti – podpora evropskemu semestru 2014 (13)
                  
               
            
         Druge podlage
      
      
                  1.
               
               
                  Evropsko poročilo iz maja 2000 o kakovosti šolskega izobraževanja: šestnajst kazalnikov kakovosti
               
            
                  2.
               
               
                  Raziskava mreže Eurydice: ocena šol, ki zagotavljajo obvezno izobraževanje v Evropi, iz leta 2004
               
            
                  3.
               
               
                  Poročilo skupine na visoki ravni za posodobitev visokega šolstva iz junija 2013 o izboljšanju kakovosti poučevanja in izobraževanja na evropskih visokošolskih ustanovah
               
            
                  4.
               
               
                  Študija o zagotavljanju kakovosti pri izobraževanju odraslih iz leta 2013 in poročilo tematske delovne skupine o kakovosti izobraževanja odraslih z dne 24. oktobra 2013
               
            
                  5.
               
               
                  Poročilo Komisije Evropskemu parlamentu in Svetu z dne 19. decembra 2013 o oceni evropskega ogrodja kvalifikacij – Izvajanje Priporočila Evropskega parlamenta in Sveta o uvedbi evropskega ogrodja kvalifikacij za vseživljenjsko učenje
               
            
                  6.
               
               
                  Poročilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z dne 28. januarja 2014 o napredku pri zagotavljanju kakovosti v visokem šolstvu
               
            
                  7.
               
               
                  Poročilo Komisije Evropskemu parlamentu in Svetu z dne 28. januarja 2014 o izvajanju Priporočila Evropskega parlamenta in Sveta z dne 18. junija 2009 o vzpostavitvi evropskega referenčnega okvira za zagotavljanje kakovosti poklicnega izobraževanja in usposabljanja
               
            
         (1)  UL L 60, 1.3.2001, str. 51.
      
         (2)  UL L 64, 4.3.2006, str. 60.
      
         (3)  UL C 111, 6.5.2008, str. 7.
      
         (4)  UL C 119, 28.5.2009, str. 2.
      
         (5)  UL C 155, 8.7.2009, str. 1.
      
         (6)  UL C 324, 1.12.2010, str. 5.
      
         (7)  UL C 372, 20.12.2011, str. 36.
      
         (8)  UL C 372, 20.12.2011, str. 1.
      
         (9)  UL C 398, 22.12.2012, str. 1.
      
         (10)  UL C 64, 5.3.2013, str. 5.
      
         (11)  UL C 28, 31.1.2014, str. 2.
      
         (12)  UL L 347, 20.12.2013, str. 50.
      
         (13)  UL C 62, 4.3.2014, str. 4.